**ELŐTERJESZTÉS KÍSÉRŐ LAP**

**E-szám: 67/2017.**

**Tárgy: Nagykovácsi Nagyközség Önkormányzatának 2017. évi költségvetéséről szóló 3/2017. (II. 27.) önkormányzati rendeletének 2. sz. módosítása**

**Előterjesztő neve:** Kiszelné Mohos Katalin polgármester

**Előadó neve:** Perlaki Zoltán pénzügyi és adóügyi osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. május 17.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. május 17.**

 **polgármester**

**Tisztelt Képviselő-testület!**

Nagykovácsi Nagyközség Önkormányzatának Képviselő-testülete az Önkormányzat 2017. évi összevont költségvetését a 3/2017 (II.27.) számú rendeletével fogadta el 1.209.108 ezer forint bevételi és 1.209.108 ezer forint kiadási főösszeggel.

A 3/2017. (II.27.) rendelet 13. § alapján a Képviselő-testület a végrehajtott és bejelentett előirányzat módosítások alapján költségvetési rendeletét szükség szerint módosítja. Az első módosítás a 10/2017. (V. 02.) rendelet volt, amely a MÁK előírása alapján a hitelfelvételi szándék alátámasztásaként a bevételi és kiadási előirányzatot 30-30 M Ft-tal megemelte.

**A rendelet módosításánál a következőket vettük figyelembe:**

1. Az ASP pályázaton elnyert 6.998.335 Ft bevétel és a megfelelő dologi, személyi és beruházási kiadások beemelését az előirányzatok közé.
2. az előző évek elszámolásaiból származó bevételek és kiadások előirányzatosítását;
3. a Kossuth u. 45. szám alatti ingatlanon végzett bontási, veszélyelhárítási, fertőtlenítési munkák költségeit (az eredeti költségvetésben nem szerepelt);
4. a NATÜ **Kft**.-től történő átcsoportosítást a NATÜ **Intézményhez;**
5. tartalékból történő átcsoportosításokat.

**Önkormányzat**

***Bevételi előirányzatok:***

***Bevételek + 27.873 ezer forint***

1.

A Magyarország helyi önkormányzatairól szóló 2011. évi CLXXXIX. törvény (Mötv.) 2016. július 1-től hatályos módosítása, a Mötv. 114. §-a kötelezően bevezetni rendeli az önkormányzati feladatok végzését segítő és szabályozó informatikai rendszert, az ASP-t (Application Service Provider).

A 100/2017 (IV.28) Korm. rend. 3. számú melléklete alapján 2019. január 1-től Nagykovácsi Nagyközség Önkormányzatának is kötelező lesz áttérnie az ASP rendszerre, amely az ország összes önkormányzatára vonatkoztatva egységes iratkezelési, kataszter-nyilvántartási, adó és gazdálkodási ügymenetet tesz lehetővé. (Az adó szakrendszernek egy évvel korábban, 2018. január 1-től kell csatlakoznia.)

A Kormány az önkormányzatok csatlakozásának elősegítésére „*KÖFOP-1.2.1-VEKOP-16 Csatlakoztatási konstrukció az önkormányzati ASP rendszer országos kiterjesztéséhez”* néven pályázatot írt ki, amely pályázaton Nagykovácsi Önkormányzata **6.998 ezer Ft** vissza nem térítendő támogatást nyert el. A támogatás elszámolásának végső határideje 2018. június 30.

2.

Az előző évek elszámolásaiból származó bevétel **20.875 ezer** forint volt az alábbiak szerint:

DMRV 2016-os víz-csat pályázatból visszafizetés: 17.947 ezer Ft (MÁK-nak továbbutalandó)
Rk. Plébánia előző évi tám.-ból visszafizetés: 398 ezer Ft
Bázis Alapítvány előző évi tám.-ból visszafizetés: 10 ezer Ft
Ezüstkor 2016-os elszámolás: 2.443 ezer Ft
ELMŰ jóváírások: 77 ezer Ft.

***Kiadási előirányzatok:***

***Kiadások + 27.873 ezer forint***

**Személyi juttatások + 210 ezer forint**

Az ASP pályázatból személyi juttatásokra 210 ezer Ft fordítható (munkatársak kötelező oktatáson való részvételének útiköltségtérítése).

**Dologi kiadások + 7.439 ezer forint**

Az ASP pályázatból dologi kiadásokra 3.639 ezer Ft fordítható (kötelező tájékoztatás, tesztelés, élesítés, adatmigráció, szakértői díjak, projektmenedzsment.)

További dologi kiadás a Kossuth u. 45 szám alatti ingatlanon végzett bontási, veszélyelhárítási, fertőtlenítési munkák költsége, amelyek a bekért legkedvezőbb árajánlat szerint előreláthatólag bruttó 3.800 ezer Ft-ba fog kerülni. (Ennek fedezete az előző évi elszámolásokból származó többletbevételek, másrészt az általános tartalék.)

**Beruházások + 3.149 ezer forint**

Az ASP pályázatból beruházási kiadásokra 3.149 ezer Ft fordítható, amelyeken teljes mértékben informatikai beruházások értendők.

**Irányító szervi támogatás + 41.290 ezer forint**

A június 3-5-ig tartó Varázskastély fesztivál rendezője az Öregiskola Közösségi Ház és Könyvtár, a számlák az intézmény nevére fognak szólni. A Varázskastély fesztivál eredeti előirányzatként a tartalékok között tervezett 5.000 ezer Ft-os előirányzata az Öregiskolához kerül átcsoportosításra.

Nagykovácsi Nagyközség Önkormányzatának Képviselő-testülete 60/2017 (IV.27) határozatában döntött arról, hogy a Nagykovácsi Településüzemeltetési Nonprofit Közhasznú Kft.-t (továbbiakban: NATÜ Kft.) jogutód nélkül megszünteti és 2017. július 1-től elrendelte a NATÜ Kft. végelszámolását. Ezzel párhuzamosan a 61/2017 (IV.27) határozatában döntött arról, hogy megalapítja a „Nagykovácsi Településüzemeltetési Intézmény” elnevezésű önállóan működő intézményt. Fentiek miatt a NATÜ Kft.-től 36.290 ezer forint elvonásra kerül és az összeg a Nagykovácsi Településüzemeltetési Intézmény részére, mint irányító szervi támogatás kerül átcsoportosításra.

**Az előző évek elszámolásaiból származó kiadás: +18.388 ezer forint** volt az alábbiak szerint:

DMRV 2016-os víz-csat pályázatból visszafizetés: 17.947 ezer Ft (MÁK-nak továbbutalva)
Gyermekétkeztetésből származó visszafizetési kötelezettség: 441 ezer forint.

**Pénzeszközátadások – 36.240 ezer forint**

A NATÜ-vel kapcsolatos, fentiekben vázolt átalakítás 36.290 ezer forinttal csökkenti a működési célú pénzeszköz tervezett összegét.

Ugyanakkor a Magyar Vöröskereszt támogatási kérelmet nyújtott be Nagykovácsihoz, a nekik átadott 50 ezer forint növeli a működési célú pénzeszközátadások előirányzatát.

**Tartalékok: – 6.363 ezer forint**

A tartalékok összege a fent említett átcsoportosítások következtében az alábbiak szerint csökken:

- Vöröskereszt támogatása: – 50 ezer forint

- Kossuth L. u. 45 bontás kiegészítése: – 1.313 ezer forint

- Varázskastély fesztivál: – 5.000 ezer forint

**Az 1. számú, (MÁK által előírt, hitelfelvétellel kapcsolatos) és a jelen előterjesztésben vázolt 2. számú előirányzat módosítások következtében az Önkormányzat bevételi és kiadási pénzforgalmi főösszege az eredeti 1.164.544 ezer forintról 1.222.417 ezer forintra változott.**

**Öregiskola Közösségi Ház és Könyvtár**

***Bevételi előirányzatok:***

**Intézményfinanszírozás + 5.000 ezer forint**

A Varázskastély fesztivál eredeti előirányzatként a tartalékok között tervezett 5.000 ezer Ft-os előirányzata az Öregiskolához kerül átcsoportosításra.

***Kiadási előirányzatok:***

**Dologi kiadások + 5.000 ezer forint**

A Varázskastély fesztivál kiadásai az Öregiskola dologi kiadási előirányzatai között jelennek meg.

**Az Öregiskola bevételi és kiadási pénzforgalmi főösszege 56.781 ezer forintról 61.781 ezer forintra változott**.

**Nagykovácsi Településüzemeltetési Intézmény**

***Bevételi előirányzatok:***

**Intézményfinanszírozás + 36.290 ezer forint**

A NATÜ Kft. ügyvezetőjével egyeztetve a Nagykovácsi Településüzemeltetési Intézmény részére előirányzatként a második félévre 36.290 ezer Ft kerül biztosításra.

***Kiadási előirányzatok:***

**Személyi juttatások: 18.956 ezer Ft**

A Nagykovácsi Településüzemeltetési Intézmény 16 fővel kezdi meg működését, amely létszám összetétele: 6 fő közterületen dolgozó személy, 5 fő konyhai dolgozó, 1 fő általános karbantartó, 1 fő temetőgondnok, 3 fő adminisztratív dolgozó (ügyvezető, műszaki ügyintéző, pénzügyi ügyintéző). A részükre biztosított személyi juttatás a második félévben 18.956 ezer Ft, amely összeg tartalmazza a szabadságuk, betegségük, távollétük idején a helyettesítésükre fizetett megbízási díjakat is, valamint a dolgozók részére biztosított béren kívüli juttatás („cafeteria”) összegét is.

**Munkaadókat terhelő járulékok és szociális hozzájárulási adó: 4.334 ezer Ft**

A személyi juttatásokat terhelő 22%-os szociális hozzájárulási adót és a béren kívüli juttatások után fizetendő közterheket tartalmazza az előirányzat.

**Dologi kiadások + 13.000 ezer forint**

A NATÜ Kft. üzleti tervében 21.898 ezer forint dologi kiadást tervezett, azonban az év első felében kevesebb az ilyen jellegű kiadás, mint a júliustól decemberig terjedő időszakban, ezért a Kft.-nél tervezett dologi kiadás 50%-ánál több, azaz 13.000 ezer Ft-ot javasolunk ilyen jellegű kiadásokra tervezni az intézménynél.

**A Nagykovácsi Településüzemeltetési Intézmény 2017. második félévére tervezett bevételi és kiadási pénzforgalmi főösszege tehát 36.290 ezer forint.**

**Összegzés**

Az április 27-én elfogadott 1. sz. rendeletmódosítás, valamint a jelen előterjesztésben részletezett 2. sz. rendeletmódosítás után Nagykovácsi Nagyközség Önkormányzata 2017. évi összevont költségvetésének összesített bevételi és kiadási főösszege az eredeti 1.209.108 ezer forintról 1.266.981 ezer forintra változik.

A költségvetés módosításának előkészítése a NATÜ nonprofit Kft. formájában történő működésének megszűnése és költségvetési szervként való megalakulása, az előző évi elszámolások rendezése, az ASP pályázat beemelése, valamint a tartalék egy részének felhasználhatósága érdekében történt.

Nagykovácsi, 2017. május 17.

 Kiszelné Mohos Katalin

 polgármester